Oficialusis leidinys L 216 , 04/08/1998 p. 0008 - 0011



Tarybos Sprendimas 1998 m. liepos 20 d. dėl bendrojo techninio reglamento, nustatančio galinių įrenginių (išskyrus balso telefonijos pagrįstų atvejų paslaugas palaikančius galinius įrenginius) prijungimo prie analoginių viešųjų komutuojamų telefono tinklų, kai tinklo adresavimas, jei jis teikiamas, atliekamas dvitone daugiadažne (DTMF) signalizavimo sistema, reikalavimus (98/482/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į Komisijos pasiūlymą, atsižvelgdama į 1998 m. vasario 12 d. Europos Parlamento ir Tarybos direktyvą 98/13/EB dėl telekomunikacijų galinių įrenginių ir palydovinių antžeminių stočių įrangos, taip pat dėl abipusio jų atitikties pripažinimo [1], ypač į jos 7 straipsnio 2 dalies antrąją įtrauką, kadangi Komisija nustatė, kokio tipo galiniams įrenginiams bendrasis techninis reglamentas turi būti priimtas, kartu apibrėžiant jo taikymo sritį; kadangi turėtų būti patvirtinti atitinkami darnieji standartai arba jų dalys, įgyvendinantys esminius reikalavimus, kurie turės būti pakeisti bendraisiais techniniais reglamentais; kadangi dvidešimtame amžiuje nuolat buvo daroma pažanga techniškai plėtojant nacionalinius viešuosius telefono tinklus, bet iš pradžių ši plėtra vyko tik atskiruose tinkluose, todėl kurį laiką išliks ryškūs šių tinklų techninių skirtumai; kadangi yra viešųjų komutuojamų telefono tinklų techninių skirtumų, o svarbiausi iš jų aprašyti Europos telekomunikacijų standartų instituto (ETSI) vadove EG 201121 paskelbtose rekomendacijose; kadangi taikyti šias rekomendacijas neprivalu ir jose gali būti gamintojui naudingos informacijos; kadangi dėl to notifikuotosios įstaigos užtikrina, kad gamintojai būtų susipažinę su galiojančiomis rekomendacijomis dėl kai kuriems tinklams keliamų specialiųjų reikalavimų; kadangi turi būti įmanoma toliau tvirtinti galinius įrenginius remiantis nacionaliniu pereinamojo laikotarpio reglamentu; kadangi gamintojai turi pateikti pranešimą apie visus šiuo sprendimu nustatyta tvarka patvirtintus gaminius; kadangi gamintojai turi pateikti tinklų suderinamumo deklaraciją; kadangi notifikuotosios įstaigos turi užtikrinti, kad gamintojai žinotų šias prievoles; kadangi, šiuo sprendimu nustatyta tvarka išdavus leidimą, notifikuotosios įstaigos turi vienos kitas informuoti apie tinklų suderinamumo deklaracijas; kadangi į šio sprendimo taikymo sritį įtraukti įrenginiai, pagal nacionalinius reglamentus patvirtinti iki pereinamojo laikotarpio pabaigos, gali būti ir toliau pateikiami į nacionalinę rinką ir naudojami; kadangi remiantis Direktyvos 98/13/EB 28 straipsniu įsteigtas Galinių įrenginių tvirtinimo komitetas nepateikė savo nuomonės apie šiuo sprendimu nustatomą bendrąjį techninį reglamentą; todėl, remdamasi Direktyvos 98/13/EB 29 straipsnio 3 dalimi, Komisija pateikė Tarybai šį pasiūlymą dėl priemonės, kurios reikia imtis, PRIĖMĖ ŠĮ SPRENDIMĄ: 1 straipsnis 1. Šis sprendimas taikomas įrenginiams, kurie kaip pavieniai galiniai įrenginiai dvilaide prieiga tinklo galiniame taške turi būti prijungti prie analoginio viešojo komutuojamo telefono tinklo linijos ir kurie yra įtraukti į 2 straipsnio 1 dalyje nurodyto darniojo standarto taikymo sritį. 2. Šiuo sprendimu nustatomas bendrasis techninis reglamentas, taikomas 1 dalyje minimų analoginių viešųjų komutuojamų telefono tinklų galinių įrenginių prijungimo reikalavimams. Šis sprendimas netaikomas reikalavimams, susijusiems su galinių įrenginių tarptinkliniu veikimu su viešaisiais telekomunikacijų tinklų įrenginiais, kaip nurodyta Direktyvos 98/13/EB 5 straipsnio g punkte. 2 straipsnis 1. Bendrajame techniniame reglamente pateikiamas darnusis standartas, parengtas atitinkamos standartizacijos įstaigos, tinkamu mastu įgyvendinant Direktyvos 98/13/EB 5 straipsnio d ir f punktuose nurodytus esminius reikalavimus. Nuoroda į standartą pateikiama I priede. 2. Galiniai įrenginiai, kuriems taikomas šis sprendimas, turi atitikti 1 dalyje minimą bendrąjį techninį reglamentą, Direktyvos 98/13/EB 5 straipsnio a ir b punktuose nurodytus esminius reikalavimus ir visų kitų taikytinų direktyvų, ypač 1973 m. vasario 19 d. Tarybos direktyvos 73/23/EEB dėl valstybių narių įstatymų, susijusių su elektrotechniniais gaminiais, skirtais naudoti esant tam tikrai įtampai, suderinimo [2] ir 1989 m. gegužės 3 d. Tarybos direktyvos 89/336/EEB dėl valstybių narių įstatymų, susijusių su elektromagnetiniu suderinamumu, suderinimo [3], reikalavimus. 3 straipsnis 1. Notifikuotosios įstaigos, kurioms yra skirta atlikti Direktyvos 98/13/EB 10 straipsnyje nurodytas procedūras, galiniams įrenginiams, kuriems taikoma šio sprendimo 1 straipsnio 1 dalis, taiko atitinkamas šio sprendimo 2 straipsnio 1 dalyje nurodyto darniojo standarto dalis arba užtikrina jų taikymą. 2. Notifikuotosios įstaigos užtikrina, kad: a) gamintojai arba kiti patvirtinimo pareiškėjai būtų susipažinę su ETSI vadove EG 201121 pateiktomis rekomendacijomis, taip pat ir visais jų pakeitimais; b) gamintojai žinotų, kad prie visų pagal šio sprendimo reikalavimus patvirtintų gaminių jie privalo pateikti II priede nustatytos formos pranešimą; c) be to, gamintojai pateiktų III priede nustatytos formos tinklo suderinamumo deklaracijas. 3. Tvirtinant gaminius pagal šios sprendimo reikalavimus, notifikuotosios įstaigos vienos kitoms praneša apie pateiktas tinklo suderinamumo deklaracijas. 4 straipsnis 1. Įrenginiai, įtraukti į 2 straipsnio 1 dalyje minimo darniojo standarto taikymo sritį, 15 mėnesių nuo šio sprendimo priėmimo dienos gali būti toliau tvirtinami remiantis nacionaliniais tipo patvirtinimo reglamentais. 2. Pagal tokius nacionalinius tipo patvirtinimo reglamentus patvirtinti galiniai įrenginiai gali būti ir toliau pateikiami į rinką ir naudojami. 5 straipsnis Šis sprendimas skirtas valstybėms narėms. Priimta Briuselyje, 1998 m. liepos 20 d. Tarybos vardu Pirmininkas W. Molterer [1] OL L 74, 1998 3 12, p. 1. [2] OL L 77, 1973 3 26, p. 29. Direktyva su pakeitimais, padarytais Direktyva 93/68/EEB (OL L 220, 1993 8 30, p. 1). [3] OL L 139, 1989 5 23, p. 19. Direktyva su paskutiniais pakeitimais, padarytais Direktyva 93/68/EEB (OL L 220, 1993 8 30, p. 1). -------------------------------------------------- 1 PRIEDAS Nuoroda į taikytiną darnųjį standartą 2 straipsnyje minimas darnusis standartas yra: "Galinių įrenginių (išskyrus balso telefonijos pagrįstų atvejų paslaugas palaikančius galinius įrenginius) prijungimo prie analoginių viešųjų komutuojamų telefono tinklų, kai tinklo adresavimas, jei jis teikiamas, atliekamas dvitone daugiadažne (DTMF) signalizavimo sistema, visos Europos tvirtinimo reikalavimai" . ETSI Europos telekomunikacijų standartų institutas ETSI sekretoriatas TBR 21: 1998 m. sausio mėn. (išskyrus įžangą) PAPILDOMA INFORMACIJA Europos telekomunikacijų standartų institutas yra pripažintas pagal 1983 m. kovo 28 d. Tarybos direktyvą 83/189/EEB, nustatančią informacijos teikimo techninių standartų ir reglamentų srityje tvarką [1]. Pirmiau nurodytas darnusis standartas yra parengtas vadovaujantis Direktyva 83/189/EEB nustatyta atitinkama tvarka suteiktu įgaliojimu. Visą pirmiau nurodyto darniojo standarto tekstą galima gauti iš: Europos telekomunikacijų standartų instituto 650 Route des Lucioles F-06921 Sophia Antipolis Cedex Prancūzija | Europos Komisijos DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | arba iš bet kurios kitos už ETSI standartų platinimą atsakingos organizacijos, kurių sąrašą galima rasti internete (www.ispo.cec.be). [1] OL L 109, 1983 4 26, p. 8. -------------------------------------------------- II PRIEDAS Pranešimo, kurį gamintojai pateikia su pagal šio sprendimo reikalavimus patvirtintais gaminiais "Įrenginys patvirtintas remiantis Tarybos sprendimu 98/482/EB dėl visos Europos atskirų galinių įrenginių jungimo prie viešojo komutuojamo telefono tinklo. Tačiau dėl atskirų įvairiose šalyse teikiamų viešųjų komutuojamų telefono tinklų skirtumų pats tvirtinimas besąlygiškai neužtikrina, kad kiekvienas įrenginys sėkmingai veiks visuose viešojo komutuojamo telefono tinklo galiniuose taškuose. Iškilus sunkumams, iš karto kreipkitės į savo įrenginio tiekėją." Pastaba: Gamintojas užtikrina, kad pardavėjui ir įrenginio naudotojui ši informacija būtų aiškiai pateikta pakuotės informacinėje medžiagoje ir (arba) naudojimo instrukcijose arba kitokios formos naudotojui skirtuose nurodymuose. -------------------------------------------------- III PRIEDAS Tinklų suderinamumo deklaracija, kurią gamintojas pateikia notifikuotajai įstaigai ir pardavėjui Šioje deklaracijoje nurodomi tinklai, kuriuose įrenginiai yra skirti veikti, ir visi paskelbtieji tinklai, kuriuose gali kilti įrenginių tarpusavio veikimo sunkumų. Tinklų suderinamumo deklaracija, kurią gamintojas pateikia naudotojui Šioje deklaracijoje nurodomi tinklai, kuriuose įrenginiai yra skirti veikti, ir visi paskelbtieji tinklai, kuriuose gali kilti įrenginių tarpusavio veikimo sunkumų. Gamintojas taip pat pateikia pranešimą, iš kurio yra aišku, kuriais atvejais tinklų suderinamumas priklauso nuo fizinių ir programinės įrangos komutavimo nustatymų. Pranešime taip pat nurodoma, kad naudotojas, norintis naudotis įrenginiais kitame tinkle, turėtų kreiptis į pardavėją. --------------------------------------------------